mteb/NusaParagraphTopicClassification huggingface dataset:
Keur kulawarga anu sibuk kabeh nyisihkeun waktu keur ngabeakeun waktu ameh tetep harmonis jadi salah sahiji cara ngajaga hubungan komunikasi antara kulawarga, lamun nongton film dina bioskop geus biasa bisa di cobaan nongton pertandingan olah raga di GOR atawa di tempat laina. Nongton pertandingan olah raga  bareng bareng kulawarga oge ngabawa mangfaat nyaeta nu kahiji meunang rupa-rupa pamahaman anyar Pikeun jalma anu gaduh gaya diajar visual, ningali hiji hal sacara visual bakal langkung gampang kaharti sareng kaharti sabab langkung gampang nginget naon anu katingali tibatan ngan ukur anu kadéngé. Pikeun hiji kulawarga, nongton acara olah raga babarengan ogé bisa jadi pilihan kagiatan pikeun mikaresep waktu kulawarga, nyaéta waktu anu diluangkeun sacara husus jeung kulawarga pikeun ngalakukeun hiji hal anu mangpaat.
Tongtonan olahraga karesep lalaki salian ti badminton jeung bola nyaeta nongton tinju. Bapa urang biasana resep pisan lamun nongton tinju, boh tinju luar atawa tinju anu aja di indonesia. Nongton tinju sok aya wayah kumaha wae anu seringna mah lamun peuting nepi ka rek isuk tinju sok aya wae tina tv. Naha tinju di pikaresep ku lalaki sigana kusabab gegelutan mereun nya jad asa rame. Tapi mending keneh lamun rek gelut di lampiakeun emosi na kana olahraga jadi sifatna positif jeung lamun meunag teh jadi prestasi anu bisa ngabagjakeun kolot  lain matak di carekan teu cara lamun gelut liat atawa tawuran.
Marcus Fernaldi Gideon atawa anu biasa disebut Sinyo nyaeta atlet badminton nasional ti cabang ganda putra Indonesia anu dipasangkeun jeung Markis Kido sarta ganda campuran jeung Rizki Amelia Pradipta. Ayeuna, Marcus Gideon rengking ka-28 dunya pikeun ganda putra jeung Agrina Prima Rahmanto. Marcus Fernaldi Gideon oge kaasup salah sahiji pamaen badminton anu boga seeur pisan prestasi. Rekor prestasi Marcus Gideon jeung Agrina Prima dina ganda putra diantarana meunang Singapore International Series taun 2011 jeung perempat final Bankaltim Indonesia Open GP Gold. Dina taun 2012 oge eta pasangan kaluar salaku jawara 2012 Fajr International Challange, Juara Ciputra Hanoi Vietnam International Challange 2012, jeung perempat final Yonex Sunriser Vietnam Open GP 2012.
Cara supaya liburan urang teu kaganggu ku urusan pagawean. Kahiji, pilarian tempat wisata alam nu asri jeung enakeun. Kadua, pilarianspot nu teu aya jaringan internet. Katilu, nikmati pamandangan, ulah terpaku wae kana hape. Jieun waktu liburan ieu berkualitas ku cara menikmatina. Mun bisa mah bari ngobrol jeung jalma nu anyar wawuh, supaya ngaresfresh oge pikiran jeung obrolan urang. Kaopat, kasampingkeun heula pikiran soal pagawean atawa kagiatan sapopoe, fokus kana pengalihan nu aya di hareupeun urang. Nikmati pamandangan alamna, jahkeun tina pikiran jeung beban. Bebaskeun sagala rupana. Mangpaatkeun waktu liburan nu ngan sakeudeung ieu jang nyegerkeun awak jeung pikiran urang sarerea.
Permaenan onet teh jadi salah sahiji permaenan nu sering dipaenkeun ku masyarakat, khususna ibu-ibu. Cara maenkeun permainan onet teh gampang pisan, bakal babari dipahami ku pemula ge. Mimiti, buka aplikasi onet, terus pilih rek mode offline atawa mode online. Geus kitu, pilih variasi onet na, rek nu klasik atawa nu variasi anyar. Tuluy klik tombol mulai atawa start. Tah, teangan gambar onet nu sarua, misalna domba jeing domba, kuda jeung kuda, jeung sajabana. Tuluy klik hiji gambar, terus klik deui gambar nu saruana. Tapi kudu inget yen nu bisa di klik teh ngan nu jalurna teu kahalangan, rek ti sisi, zig zag, atawa sajabana nu bisa nyieun jalur.
Saloba 41,8 persén masarakat Indonésia ngarasa teu nyaman hirup babarengan jeung Syiah. 46,6 persén masarakat ngarasa teu genah disarengan ku urang Ahmadiyah jeung 80,6 persén masarakat ngarasa teu genah babarengan jeung jalma anu miboga hubungan sasama jenis (homoseksual). Samentara éta, jalma anu ngaku teu nyaman hirup babarengan jeung tatanggana béda agama éta 15,1 persen.

Hartina, mayoritas urang Indonesia anu beragama Islam leuwih resep hirup tatangga jeung jalma anu béda agama ti batan hirup jeung tatangga jeung umat Islam anu béda pamadegan, saperti Syiah jeung Ahmadiyah,” ceuk Ardian Sopa ti LSI Community.

Ardian nétélakeun, dina taun 2005, LSI kungsi ngayakeun survéy ngagunakeun variabel jeung indikator anu sarua. Waktu éta, ngan 8-65 persén masarakat ngarasa teu nyaman jeung tatanggana béda identitas.

Papanggihan survéy 2005 némbongkeun yén jalma anu teu nyaman hirup babarengan jeung jalma béda agama naek 8,2 persen tina 6,9 persen jadi 15,1 persen dina survey 2012. 1 persen jadi 41,8 persen.
Di daerah Subang mah aya nu ngaranna hiburan Nyai Pohaci. Hiburan ieu teh mangrupa hiburan tari nu dipadukeun jeung lagudaerah oge lagu dangdut. Jadi konsep na teh lagu nu ditarian. Biasana hiburan ieu sok aya mun diundang dinu hajatan. Jiga kamari abdi uleman ka babaturan abdi nu di Purwadadi, singhoreng hiburan na teh naggap Nyi Pohaci. Abdi karek apal yen Nyi Pohaci teh lagu dangdut nu dibere tarian Jaipongan. Hiburan ieu jadi hiburan nu terkesan mewah di Subang. Salian tina nilai seni na, oge nilai estetika jeung manawi na nu teu kanilai. Pokok na mah ieu hiburan teh dianggap nu paling apik we dina bidang seni mah.
Aya seeur cara kanggo ngaleungitkeun setres di antarana nyaeta ngadekeutkeun diri urang ka Gusti Alloh. Carana aya seeur, salian ti ibadah ka Alloh dina sapopoe urang, tiasa oge ku cara nambihan amalan ibadah urang sapertos solat rawatib jeung maca qur'an atawa ngalakukeun amalan anu sanesna anu sifatna dianjurkeun ku Kanjeng Nabi Muhammad tapi teu wajib. Salian ti meunang pahala anu seeur, ngalakukeun amalan ieu oge tiasa ngajadikeun urang leuwih tenang. Aya oge cara anu sanesna nyaeta ku cara miluan ngaji sasarengan jeung rerencangan. Biasana di masigit sok aya ceramah ti ustad anu tiasa diiluan ku saha wae. Ti ditu urang tiasa meunang rerencangan anyar jeung elmu anyar oge.
Brem nyaéta kadaharan anu biasa di jadikeun oleh oleh lamun ulin ka kota madiun jawa timur, brem ka asup kana kue h anu rasana unik pisan. Brem dijieun tina béas ketan anu geus asak jeung digaringkeun, anu mangrupa hasil ferméntasi béas ketan hideung anu ngan nyokot sari jus anu tuluy disimpen salila kira-kira sapoé sapeuting. Rasa Brem teh jadina rada nyereng jeung haseum kecut kitu tapi enak. Sensasi dahareun ieu muncul lamun dahareun diasupkeun kana mulut bakal langsung ngalembereh tur leungit ninggalkeun rasa 'semriwing' tiis kitu dina létah. Bentuka brem oge ceuk urang mah unik nyaeta di bentuk panjang jadi siga kai warna nage coklat cream kitu. jadi siga ngadahar kai atawa balok tapi ipis jeung teksturna hipu. Lamun nu rek jalan jalan ka madiun brem bisa di jadikeun pilihan oleh oleh hargana ge teu mahal jeung pastii tahan lama lamun perjalanan jauh.
Salah sahiji tempat wisata anu gaduh seeur pisan tempat kanggo popotoan nyaeta Tebing Keraton anu lokasina aya di Taman Hutan Raya di Dago. Tempat ieu janten tempat karesep budak ngora anu hoyong popotoan teras diaplod dina Instagram. Pangaos tiket ka Tebing Keraton nyaeta dua belas rebu rupiah. Urang tiasa datang ti jam genep enjing nepika jam opat sonten. Teu ngan saukur popotoan, tempat ieu oge tiasa dijadikeun tempat jang sasapedahan atau mapah sabari ningal pintonan alam anu tiis. Tebing keraton jangkungna sarebu dua ratus meter di luhur permukaan laut. Upami bade ka Tebing Keraton urang teu tiasa ngangge mobil nepi ka luhur, janten mobilna kedah diparkirkeun di handap teras mapah ka luhur.
. Sieun boga minantu kitu. Nurutkeun panineungan kuring, loba oge rumah tangga anu gagal lantaran aya gangguan ti mertua. Coba mun nangtoskeun kumaha karajaan anjeunna. Sacara umum, urang pasti bisa nangtoskeun naha batur téh pelit atanapi henteu sanggeus nyaho silih pikeun sawatara waktu. Salaku awéwé utamana, urang kudu nyaho naha anjeunna cukup berehan ka urang (kulawarga) ka hareup atawa sabalikna. Pilih pasangan anu henteu ngaroko. Abdi henteu hoyong kompromi sareng kabiasaan ieu, khususna sareng jalma anu janji bakal eureun. Upami anjeun parantos nyobian, kuring yakin yén waktos salajengna anjeun bakal nyumput di tukangeun roko. Atanapi upamana, aya hiji cariosan ti rerencangan anu nyarios: "manehna teu wani ngaroko di payuneun abdi." Barina ogé, anjeun ngan kabogoh, kumaha lamun anjeun geus salaki? Abdi NO, abdi masih teu bisa bau eta. Balukar tina ékonomi ka kaséhatan bakal dirasakeun di hareup. Ieu mangrupikeun sababaraha hal anu kuring hoyong dugikeun, saha terang ieu bakal mangpaat pikeun réréncangan Quora. Upami aya anu sanés anu kuring émut, kuring bakal nambihanana engké.
Urang mimitian ngajual online ti pisan dasar. Nyobaan janten reseller & dropshipper. Sadayana kusabab pertimbangan modal. Salian ti masih dina tahap nguji, urang oge anyar pisan dina waktu éta ngeunaan seluk beluk dunya maya. Pertimbangan kami nyaéta yén janten dropshipper peryogi modal minimal, artos bakal jalan, ranté sirkulasi produk ogé saderhana pisan, ti produsén tiasa langsung dikirim ka konsumen, kami ngan ukur setor alamat palanggan anu hoyong barang anu kami gaduh. ditampilkeun dina rupa-rupa média sosial, pasar sareng situs badarat. halaman. Samentara éta, urang ngalakukeun posisi urang salaku reseller ambéh barang bisa datang ka tempat urang munggaran, urang ngalakukeun cek, kitu ogé pak gaya urang sorangan. Ngan antisipasi aya barang anu ngahaja cacad tapi tanpa kanyahoan urang dikirim ka tempat palanggan.
Aya loba olahraga beladiri nu bisa dilakukeun di sakolaan, salah sahijina nyaeta eskul karate. Mun belajar karate, siswa bakal ngarasakeun loba mangpaatna. Siswa bakal diajar mela diri dina kaayaan anu genting, pas siswa keur aya gangguan, teknik nu dipelajari dina eskul karate bisa mere kamampuan jang mela diri. Karate oge bisa ngajarkeun siswa jang ngasah kaparigelan jadi pamingpin. Naha bisa kitu? Lantaran engkena siswa bakal meunangkeun tingkatan sabuk nu lewih luhur. Tangtuna maranehna bakal jadi pamingpin jang siswa anu anyar asup. Engkena siswa bakal mantuan, nyumangetan oge mere pembinaan ka siswa anu anyar. Ku sabab kitu, eskul karate teh penting jang bela diri oge ngasah kapamingpinan.
Jaman ayeuna lamun eweuh alat elektronik paranti ngawetkeun atawa nyimpen dahareun jeungbahan bahan keur masakan siga kulkas tantu bakal jadi masalah gede, komo ayeuna loba bahan bahan jeung jenis dahareun anu teu bisa lamun teu tiis bakal babari rusak atawa buruk, eta pasti jadi masalah komo keur batur anu boga usaha kana bidang kuliner atawa bakery ka asup es krim. Matak ku ayana kulkas jadi alat anu penting pisan dina usahana lamun eweh kulkas pasti manehna bakal rugi gede pisan. Atawa lamun eweh kulkas bisa jadi eweh rupa rupa dahareun jeung kueh kuehan siga ayeuna. Soalna loba kueh kueh ayeuna anu kudu di sajikeun tiis.
Budi nganggap adat Umbah Gaman (Nyuci Pusaka) wajib unggal 1 Suro. Malah kudu dilestarikan ku para pecinta karya seni atawa pusaka kawas dirina. Ku kituna, manéhna hayang tradisi ieu teu punah. Budi némbongkeun cara nyeuseuh keris jeung pasanganna, Slamet 'Keris'. Manéhna némbongkeun kerisna hiji-hiji. Saméméh dimandian, keris diharudum ku menyan. Saterusna, aya 7 rupa kembang jeung ditungtungan make arsén. Nurutkeun manéhna, koleksi kerisna téh rupa-rupa. Bentukna saé, jinis, ukuranana. Malahan cenah kerisna ti jaman Singosari, Mataram, jeung Majapahit, bahan dasarna tina perak, nikel, beusi murni, nepi ka batu meteorit nu ngandung loba mneral unik nu heuteu atawa jarang ditemukeun di dunya biasa.
Bakpia mangrupakeun ikon oleh- oleh populér ti Yogyakarta. Teu lengkep mun ulin  ka Yogyakarta tanpa meuli bakpia. Ampir unggal toko oleh-oleh ngajual kadaharan anu hiji ieu. Bakpia nyaéta kadaharan anu dijieun tina tipung gandum anu dipanggang ku eusian dina wangun kacang hejo dicampur gula. Sanajan kitu, kadaharan anu dianggap has Jogja sabenerna lain asalna ti Yogyakarta, tapi asalna ti Cina. bakpia dibentuk tina pangaruh akulturasi budaya Cina jeung Jawa. Kombinasi kuliner ieu ngajadikeun ngalayanan kueh nikmat jeung nikmat. Bakpia mangrupa bukti yen bentrok budaya teu bahaya. Bakpia asalna tina dialek Hokkien kalayan ngaran aslina Tou Luk Pia anu hartina kueh atawa roti anu eusian daging. Seiring perkembangan jaman jeung lobana paménta ti nasabah, Bakpia di modifikasi jadi eusina rupa rupa henteu ngan ukur ngandung kacang hejo, sarta berinovasi ku rupa-rupa varian keusikan anyar. Ayeuna, bakpia disuguhkeun ku rupa-rupa eusian, ti mimiti kejo, ketan hideung, ubi, pandan nepi ka coklat.
Istilah tabulampot mindeng dipaké, utamana dina dunya perkebunan. Pikeun anu teu wawuh kana istilah tabulampot, tabulampot téh singgetan tina tanam buah dalam pot nya éta prosés penanaman bibit buah dina pot. Sanaos aya watesan dina lahan, metode pertanian ieu di lahan sempit sapertos tabulampot ieu ngamungkinkeun anjeun tetep bisa ngebon. Sanajan kitu, teu sakabéh pepelakan buah bisa tumuwuh ngagunakeun cara tabulampot ieu, kayaning durian nu boga tangkal badag batang. Tatanen ngagunakeun cara ieu bisa ngagunakeun siki generatif (tina siki) atawa siki vegetatif (cangkok, okulasi, jeung panyambungan). Média anu diperlukeun diantarana pot anu gunana pikeun ngarojong dedeg tutuwuhan, campuran taneuh, kompos, jeung areng sekam.
Sanajan babarah pendengar radio mulai parindah ngagunakeun aplikasi atanapi online streaming. Nanging saleresna masih keneh seueur nu ngadangukeun radio. Nu benten ngadangukeun radiona sanes lewat radio nu kotak sapertos jaman baheula. Ayeuna mah ngadengekuen radio teh tiasa dimana wae, dina hp aya, di mobil ge tiasa. Sanajan seueur radio-radio nu tos teu siaran deui, nanging radio-radio nu boga ngaran ageung tur tos kakoncara teh aya keneh nu eksis nika ayeuna kusabab pendengarna setia ngadangukeun siaran. Bahkan radio-radio ieu teh tos seueur nu mulai adaptasi ka platform anyar sapertos nu tadi disebatkeun. Arek eta nganggo ngaran nu tos aya atanapi ngarebranding nganggo ngaran nu anyar.
Lamun dipikir-pikir mah naon ngeunahna naek gunung? Kacape-cape, katiris-tiris, mending cicing di imah. Eta eusi pikiran urang 10 taun kamari saacan apal kumaha ngeunahna naek gunung. Enya emang teu bisa dipungkiri naek gunung teh cape, tiris, jeung ngaluarkeun duit nu teu saeutik jang sewa itu ieu na. Tapi aya karesep sorangan naek gunung teh. Contona wae bisa ngopi di alam anu bebas, ieu siga sepele, tapi malah katagihan. Komo deui mun raramean naek gunungna teh, geus tangtuna leuwih seru. Ti sapanjang jalan aya babaturan ngobrol. Puncak kabungahan eta tangtuna pas geus nepi puncak, aya kareueusan sorangan bisa nepi puncak anu can tangtu nu sejen mah mampu.
Bisnis online diwangun ku 2 kecap nyaeta bisnis jeung online nyaeta mangrupa jualan usaha atawa kagiatan anu dilaksanakeun ku grup atawa individu, pikeun neangan kauntungan atawa panghasilan ku cara ngajieun ngahasilkeun produk atawa jasa pikeun nyumponan kabutuhan konsumen sedengkeun kecap online nurutkeun nyaeta kagiatan anu disambungkeun ngaliwatan jaringan komputer anu bisa diakses ngaliwatan jaringan komputer sejen di saluruh dunya. Jadi berjualan online atawa usaha online nyaeta jenis usaha anu dijalankeun ngaliwatan media internet atawa digital. Ieu ngandung harti yen kagiatan bisnis jual-beuli, layanan palanggan, pamasaran, sareng sajabana dilaksanakeun sacara online. Anjeun tiasa ngajual rupa-rupa jinis produk, mimitian ti barang, jasa, dugi ka produk digital.
Urang sok ngarasa sedih mun ninggali babaturan sosoranganan, sanajan eta lain babaturan deukeut urang, tapi urang sok nyampeurkeun maturan manehna. Manehna teh budak anyar di sakolaan jadi emang teu boga babaturan, urang sok inisiatif nu agresif ngadeukeutan. Geus lila-lila ngobrol mah jadi apal kumaha kulawargana, sabab sok mindeng ulin ka imahna. Kolotna oge balageur, malah mun ulin ka imahna urang sok dikepelan duit, ngomongna mah jang jajan ceunah. Pernah hiji waktu mah, urang diajak ka acara kulawarga besarna, dina tampilanna ge geus kaciri ieu mah lain kulawarga biasa. Sakapeung mah urang sok merod, tapi di sisi lain sok bersyukur mibogaan babaturan kawas kitu, pikiran teh jadi terbuka.
Zaman ayeuna mah kabutuhan ngabadikeun gambar teh jadi salah sahiji hal nu penting pisan. Malahan mah jadi hiji profesi anu bisa dibilang cukup menjanjikan. Pasalna, dina sagala aspek kahirupan teh perlu pisan kamera. Mun rek ulin atawa jalan-jalan, sok popotoan make kamera. Malahan mah ayeuna geus seueur kamera canggih nu bisa dipake di sagala situasi. Aya kamera khusus jang dibawa ka jero cai, nyaeta kamera underwater. Aya kamera action anu bisa dipake kagiatan outdoor atawa kagiatan action sejenna. Aya kamera 360 derajat nu bisa nunjang videografi. Jeung seueur deui kamera sejenna. Makin hari makin canggih we fitur nu diluncurkeun dina kamera teh.
Nalika kuring hayang lalajo pilem dina salah sahiji layanan digital, kuring manggihan hiji pilem alus disebut Yo wis ben, pilem dijieun ku Bayu Skak anu ogé dibéntangan Bayu Skak dina peran utama alus pisan. Pilem kahiji anu ku kuring ditonton kalayan pinuh dialog ku basa Jawa jeung ngamumulé budaya daérah Jawa. Film ieu nyaritakeun Bayu, anak tukang dagang pecel anu hayang ngudag cita-citana ngamimitian band kawentar sangkan bisa ngabantu ekonomi indungna. Tétéla film ieu parantos lami didamel sareng parantos janten tilu musim anu bakal ditayangkeun dina taun 2018, 2019 sareng yo wis ben finalna bakal di 2021. Yowis ben oge didamel séri anu bakal tayang dina taun 2020. kalawan 12 episode.
Jaman ayeuna tos mulai seeur pisan bencana alam sapertos lini nepikeun tsunami. Bencana alam ieu sabenerna aya nu tiasa dicegah aya oge anu teu tiasa urang cegah. bencana alam anu tiasa dicegah contona nyaeta banjir lantaran banjir biasana disebabkeun ku parilaku masarakat anu resep miceun runtah di walungan atawa di solokan, janten saluran cai kasumbat ku runtah. Komo deui lamun kahalanganna ku runtah palastik anu hancurna lila pisan. Matak lamun urang teu hoyong beunang musibah urang ulah miceun runtah di mana wae. Seeur jalmi anu mikir yen manehna hungkul anu miceun runtah di walungan, tapi kabehna mikir kitu janten runtah teh seeur pisan lantaran ti sababaraha jalmi anu miceun runtah di tempat anu sami.
Sesepuh masarakat Baduy anu ogé Kepala Désa Kanekes, Kacamatan Leuwidamar, Kabupatén Lebak, Jaro Saija, ngusulkeun upacara adat “Seba Baduy” dilaksanakeun dina tanggal 30 Méi 2020 kalayan dihadiran 30 urang wawakil. Palaksanaan paréntah ngayakeun “Seba Baduy” téh wajib sabab dumasar kana kaputusan adat, malah ritual séba geus dilaksanakeun ti jaman karajaan, kaasup karajaan Islam anu dipingpin ku Sultan Hasanudin Banten. Kagiatan Seba Baduy mangrupa bagian tina rukun adat sanggeus masarakat Baduy Dalam ngalaksanakeun Kawalu salila tilu bulan. Dimana palaksanaan Kawalu, wisatawan dilarang asup ka wewengkon padumukan Baduy Dalam.Kagiatan “Seba Baduy” sacara harfiah nyerenkeun tradisi masrahkeun hasil bumi jeung ngalaporkeun rupa-rupa kajadian anu lumangsung dina taun katukang di wewengkon masarakat Baduy di pedalaman Kabupaten Lebak.
Cook helper mangrupakeun salah sahiji pagawean nu ngutiplek di dapur. Tugas cook helper nyaeta ngabantuan chef dina pagawean nana. Biasana cook helper ditugaskeun jang nyiapkeun sagala bahan-bahan masakan nu dibutuhkeun ku chef. Cook helper oge tanggung jawab dina kasadiaan bahan, kasadiaan alat, jeung kaberesihan alat-alat masak. Baju nu dipake biasana sarua jeung chef, ngan beda model hungkul. Cook helper oge wajib make apron jeung sapatu khusus. Singkat na mah cook helper teh tukang ngabantuan chef dina sagala hal nu hubungan nana jeung masakan. Cook helper oge kudu ngarti jeung paham kana sagala nu jadi rencana masak chef di unggal kagiatannana.
Di suku Gunung Manglayang aya salah sahiji tempat jang mondok, namina Rumah Lereng Bandung. Lokasi na aya di Cibiru, Cilengkrang Bandung. Tempat ieu ngusung tema imah tradisional urang Sunda. Lantaran lokasi na aya di Cilengkrang, tempat ieu posisi na caket sareng Curug Cilengkrang. Aya kaleuwihan anu matak nyieun urang kudu pisan datang kadieu nyaeta aya fasilitas mesin cuci, alat kanggo ngagaringkeun buuk jeung baju, jeung licinan. Janten upami urang bade mondok lami di dieu, teu kedah nyandak acuk seeur lantaran tiasa dicuci di dieu. Tamu anu datang ti luar kota oge teu kedah hawatos lantaran tempat ieu oge nyadiakeun jemputan shuttle. Janten, ngantosan naon deui? Langsung jadwalkeun datang ka tempat ieu kanggo liburan sareng kulawargi!
Lamun keur usum hujan biasana urang Bandung mah sok neangan minuman anu tiasa ngahaneutkeun awak, daripada ninyuh kopi mending ge nginjm bajigur. Bajigur gaduh rasa anu haneut, negunah kana awak. Sakilas mah warna na jiga cikopi padahal rasana langkung amis jeung tangtu langkung sehat ti cikopi. Bahan ngadamel bajigur oge teu loba, ngan kudu aya jahe, gula, pandan, santen jeung kopi sasendok, kadang-kadang aya oge tukang bajigur nu nambihan sakoteng. Minuman bajigur kaasup minuman anu tiasa didamel di imah jeung cara masak na oge gampang. Tapi upami hoyong di leuwih gampil deui, urang tiasa meser bubuk bajigur anu tinggal ditinyuh make cai panas.
Mesin cuci nu aya di imah abdi mah nyaeta mesin cuci merk LG anu manual. Kapasitasna dugi ka dua belas kilogram, jadi bisa dipake seuseuhan jiga salimut, sprei, jeung sajabana. Mesin cuci na teh aya dua tabung, nu hiji jeung nyeuseuh, nu hiji jeung ngeringkeun. Dina luhureun tabung aya tombol nu diputer kangge ngoperasikeun mesin cuci. Tombolna teh aya jang ngatur cai, ngatur kakuatan spin, ngatur muang cai, jeung ngatur timer pengeringan. Jangkung mesin cuci na teh kira-kira sadada orang dewasa. Mesin cuci dua belas kilogram teh kabilang mesin cuci skala besar anu sok dipake nyeuseuh skala gede, biasana jang nu sok ngalaundry.
Saparantos linu ngaleueut, urang duaan ngala motor sareng nuju ka tempat anu langkung luhur, margi sateuacan kemah didinya urang nuju ka dataran luhur anu aya sawah. Sapanjang jalan katembong loba nu katutupan ku getih, loba imah nu ambruk, komo nu katabrak tihang jeung teu sadar. Loba jalma menta tulung ka urang, tapi urang ogé butuh pitulung sarta kudu nyalametkeun diri. Sanggeus sababaraha waktu urang mutuskeun pikeun turun deui sarta kasampak di sabudeureun. Bangkai aya dimana-mana. Simkuring malah boga waktu pikeun sirah handap jalan ka pantai. Loba mayit di jalan jeung wangunan nu geus robah jadi lebu. Ieu dahsyat. Teu bisa nempo, urang langsung indit ka imah Mamang. Urang cicing di luar imah, sabab lini terus datang. Di imah paman mah aya kadaharan atah, jadi teu hariwang teuing lapar. Sanajan kitu, euweuh cai pisan. Kami henteu mandi sareng ngahémat suplai. Kanyataanna, salila looting hal kahiji urang nyandak kalayan kami éta botol badag cai. Dina waktu éta duit geus euweuh hargana.
Métode pikeun ngawétkeun dahareun ku refrigeration geus sabudeureun réwuan taun, tapi kulkas modern sorangan mangrupakeun penemuan panganyarna. Penemuan modél refrigerasi jieunan munggaran, anu katelah kulkas, diciptakeun ku William Cullen, dokter Skotlandia anu niténan yén évaporasi miboga éfék cooling dina 1720s. Ti ieu, manéhna diajar yén kadaharan bakal tahan leuwih lila lamun refrigerated, sabab baktéri teu bisa mekar dina suhu low. Nanging, dina waktos éta, penemuan kulkas ku William henteu acan dikomersilkeun atanapi henteu acan dipaténkeun. Ti saprak éta, panemuan mesin cooling parantos dilakukeun ku panemu di sababaraha nagara. Sapertos panemu Amérika, Oliver Evans, anu dina 1805 nyobian mendesain mesin pendingin nganggo uap. Élmuwan Inggris Michael Faraday ngadamel usaha anu sami dina 1820, ngagunakeun amonia cair pikeun nyababkeun pendinginan. Najan kitu, nepi ka 1834 Jacob Perkins nyieun sistem refrigerasi praktis ngagunakeun sistem komprési uap éter di 1835 sarta dipaténkeun penemuan na. The History of Kulkas lajeng catetan anjeunna salaku 'bapa kulkas', berkat penemuan kulkas.